Жаңа заң: адам саудасымен айналысқандар қылмыстық жауапкершілікке тартылады
"Жаңа заң: адам саудасымен айналысқандар қылмыстық жауапкершілікке тартылады" | "https://abai.kz/post/185198"
TITLE: Жаңа заң: адам саудасымен айналысқандар қылмыстық жауапкершілікке тартылады
URL: https://abai.kz/post/185198
META: "Жаңа заң: адам саудасымен айналысқандар қылмыстық жауапкершілікке тартылады" | "https://abai.kz/post/185198"
DATE: 17.07.2024
AUTHOR(s): Abai.kz
TOTAL WORDS: 235
TEXT: Мемлекет басшысы Қасым-Жомарт Тоқаева 2024 жылғы 5 шілдеде "Адам саудасына қарсы іс-қимыл туралы" Қазақстан Республикасының заңына қол қойды. Заң бойынша ол алғашқы ресми жарияланған күннен кейін 60 күнтізбелік күн өткен соң, яғни, 2024 жылғы 5 қыркүйекте күшіне енеді. Заңға сәйкес адам саудасымен байланысты қылмыстардың жаңа құрамы қылмыстық жауапкершілікке тартылады. "Адам саудасына қатысты қылмыстар бойынша татуласуға байланысты қылмыстық жауаптылықтан босату алынып тасталады.​ Қылмыстық-процестік кодексте жәбірленушінің арнаулы әлеуметтік қызметтер алуға құқығы көзделді. Әкімшілік құқық бұзушылық туралы кодекске медициналық ұйымдардың және жетім балалар мен ата-анасының қамқорлығынсыз қалған балаларға арналған ұйымдардың лауазымды адамдарының жаңа туған нәрестені тастап кету фактісі туралы хабарламағаны үшін әкімшілік жауапкершілік енгізілді", – делінген хабарламада. Заң шеңберінде қылмыстық кодекске қылмыстардың жаңа санаты — адам саудасына байланысты қылмыстар енгізіледі және "сексуалдық сипаттағы өзге де қызметтер" деген жаңа ұғым енгізілмек. Сонымен қатар қылмыстық жауапкершілік енгізіледі: адамдарды, оның ішінде кәмелетке толмағандарды жыныстық сипаттағы өзге де қызметтер көрсетуге тарту, сол сияқты осы мақсаттар үшін жеңгетай болу; ​ осы қызметке тарту мақсатында, сол сияқты жеңгетайлық мақсатта жезөкшелікті, жыныстық сипаттағы өзге де қызметтерді насихаттау және (немесе) жарнамалау; телекоммуникация желілерін, оның ішінде интернетті пайдалану арқылы жезөкшелікпен айналысу, сексуалдық сипаттағы өзге де қызметтер көрсету және жеңгетайлық үшін притондарды ұйымдастыру немесе ұстау. ҚК-нің 134, 308 және 309 және ҚР ӘҚБтК-нің 450-баптары бойынша ұйымдастырушылар жауапкершілікке тартылады. Сонымен қатар заңда жезөкшелік қызметін, кәмелетке толмаған адамның көрінеу көрсететін өзге де жыныстық сипаттағы қызметті алғаны үшін қылмыстық жауаптылық қарастырылады. Бұл ҚР ҚК-нің 122-бабы бойынша жауапкершілікке тартуға мүмкіндік береді.​ Abai.kz
